CELEX: 32016R1389
Language: lv
Date: 2016-08-17 00:00:00
Title: Komisijas Regula (ES) 2016/1389 (2016. gada 17. augusts), ar ko atļauj pārtikas produktu veselīguma norādi, kas attiecas uz bērnu attīstību un veselību (Dokuments attiecas uz EEZ)

18.8.2016   
            
            
               LV
            
            
               Eiropas Savienības Oficiālais Vēstnesis
            
            
               L 223/55
            
         KOMISIJAS REGULA (ES) 2016/1389
   (2016. gada 17. augusts),
   ar ko atļauj pārtikas produktu veselīguma norādi, kas attiecas uz bērnu attīstību un veselību
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1924/2006 par uzturvērtības un veselīguma norādēm uz pārtikas produktiem (1) un jo īpaši tās 17. panta 3. punktu,
   tā kā:
   
               (1)
            
            
               Saskaņā ar Regulu (EK) Nr. 1924/2006 veselīguma norādes uz pārtikas produktiem ir aizliegtas, ja vien Komisija tās nav atļāvusi saskaņā ar minēto regulu un tās nav iekļautas atļauto norāžu sarakstā.
            
         
               (2)
            
            
               Regulā (EK) Nr. 1924/2006 arī paredzēts, ka pārtikas apritē iesaistītie uzņēmēji veselīguma norāžu atļaujas pieteikumus var iesniegt dalībvalsts kompetentajai iestādei. Dalībvalsts kompetentajai iestādei derīgie pieteikumi jānosūta Eiropas Pārtikas nekaitīguma iestādei (EFSA, turpmāk “Iestāde”).
            
         
               (3)
            
            
               Pēc pieteikuma saņemšanas Iestādei par to nekavējoties jāinformē pārējās dalībvalstis un Komisiju, kā arī jāsniedz atzinums par attiecīgo veselīguma norādi.
            
         
               (4)
            
            
               Komisijai, ņemot vērā Iestādes sniegto atzinumu, jālemj par veselīguma norāžu atļaušanu.
            
         
               (5)
            
            
               Pēc tam, kad VAB-nutrition iesniedza pieteikumu saskaņā ar Regulas (EK) Nr. 1924/2006 14. panta 1. punkta b) apakšpunktu, Iestādei bija jāsniedz atzinums par veselīguma norādi attiecībā uz D vitamīnu un normālas imūnsistēmas darbības veicināšanu (jautājums Nr. EFSA-Q-2014-00826 (2)). Pieteikuma iesniedzējs ierosināja šādu norādes formulējumu: “D vitamīns veicina normālu imūnsistēmas darbību”.
            
         
               (6)
            
            
               2015. gada 13. maijā Komisija un dalībvalstis saņēma Iestādes zinātnisko atzinumu, kurā tā secināja, ka ir noteikta cēloņsakarība starp D vitamīna uzņemšanu uzturā un normālas bērnu imūnsistēmas darbības veicināšanu. Līdz ar to veselīguma norāde, kas ir saskaņā ar šo secinājumu, būtu jāuzskata par atbilstošu Regulā (EK) Nr. 1924/2006 noteiktajām prasībām, un tā būtu jāiekļauj Savienības atļauto norāžu sarakstā.
            
         
               (7)
            
            
               Regulas (EK) Nr. 1924/2006 16. panta 4. punktā ir noteikts – ja atzinums attiecībā uz atļaujas piešķiršanu veselīguma norādei ir labvēlīgs, tajā būtu jāiekļauj konkrēta informācija. Attiecīgi šai informācijai par atļauto veselīguma norādi vajadzētu būt minētai šīs regulas pielikumā, un vajadzības gadījumā tajā būtu jāiekļauj pārskatītais norādes formulējums, īpašie norādes lietošanas nosacījumi un attiecīgā gadījumā pārtikas produkta lietošanas nosacījumi vai ierobežojumi un/vai papildu paziņojums vai brīdinājums saskaņā ar Regulas (EK) Nr. 1924/2006 noteikumiem un atbilstoši Iestādes atzinumiem.
            
         
               (8)
            
            
               Viens no Regulas (EK) Nr. 1924/2006 mērķiem ir nodrošināt, lai veselīguma norādes ir patiesas, skaidras, uzticamas un patērētājam lietderīgas, un šajā sakarā tiek ņemts vērā veselīguma norāžu formulējums un noformējums. Tāpēc, ja norāde formulēta tā, ka patērētājiem nozīmē to pašu, ko kādas atļautas veselīguma norādes formulējums, jo tās apliecina vienu un to pašu kopsakaru starp kādu pārtikas kategoriju, pārtiku vai kādu tās sastāvdaļu un veselību, uz šādām norādēm būtu jāattiecina šīs regulas pielikumā minētie lietošanas nosacījumi.
            
         
               (9)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   1.   Šīs regulas pielikumā minēto veselīguma norādi ir atļauts lietot uz pārtikas produktiem Savienības tirgū saskaņā ar minētajā pielikumā paredzētajiem nosacījumiem.
   2.   Šā panta 1. punktā minētās veselīguma norādes iekļauj Savienības atļauto norāžu sarakstā, kā paredzēts Regulas (EK) Nr. 1924/2006 14. panta 1. punktā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 17. augustā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 404, 30.12.2006., 9. lpp.
   
   
      (2)  EFSA Journal (2015); 13(5):4096.
   
      PIELIKUMS
      
         Atļautā veselīguma norāde
      
      
                  Pieteikums – Regulas (EK) Nr. 1924/2006 attiecīgie noteikumi
               
               
                  Pieteikuma iesniedzējs, adrese
               
               
                  Uzturviela, viela, pārtikas produkts vai pārtikas produktu kategorija
               
               
                  Norāde
               
               
                  Norādes izmantošanas nosacījumi
               
               
                  Pārtikas lietošanas nosacījumi un/vai ierobežojumi un/vai papildu paziņojums vai brīdinājums
               
               
                  Atsauce uz EFSA atzinumu
               
            
                  14. panta 1. punkta b) apakšpunktā minētā veselīguma norāde, kas attiecas uz bērnu attīstību un veselību
               
               
                  
                     VAB-nutrition, 1 rue Claude Danziger, 63100
                     Clermont-Ferrand, France
                  
               
               
                  D vitamīns
               
               
                  D vitamīns bērniem veicina normālu imūnsistēmas darbību.
               
               
                  Norādi var izmantot tikai pārtikas produktiem, kuri ir D vitamīna avots vismaz tādā mērā, kā minēts Regulas (EK) Nr. 1924/2006 pielikumā iekļautajā norādē “[VITAMĪNA NOSAUKUMS] UN/VAI [MINERĀLVIELAS NOSAUKUMS] AVOTS”.
               
               
                   
               
               
                  Q-2014-00826